Turfan

**Turfan** edo **Kashi**. Historian zehar ordea eskualdearen boterea tokiz aldatu da, 10 kilometro mendebaldera batzuetan (Jiaohe) eta 30 kilometro hego-ekialdera beste batzuetan (Gaochang). Tarim arroa estaltzen duen basamortuaren erdian dagoen oasia izanik Zetaren Bidea bertatik pasatu zen eta merkataritza nabarmen garatu zen.

### Sorrera 
K.a. 1000 urtean Jushi erresumaren parte zen baina K.a. 107 urtean txinatarrek konkistatu zuten, Han dinastiak hain zuzen ere. K.a. 60 urterako eremu guztia bi inperioren artean banatzen zen, Han dinastia eta Xiongnu inperioaren artean eta hurrengo urteetan sarritan aldatu zen eskuz. K.o. 220 urtean Han dinastia erori eta hurrengo mendeetan erresuma independentea izan zen, txinatarrei tributoa ordaindu beharra zeukan arren.

VII. mendean Tang dinastiak Tarim arro guztia konkistatu eta Txinaren menpe ezarri zuen. Mendebaldean Sogdiana erresuma kokatzen zen eta hauen eta txinatarren artean merkatal harreman onak izan ziren. Hauek erabili zuten Turfan izena, "txinatarren hiria" esan nahi du beren hizkeran.

### XIX mendea 
Francis Younghusband esploratzaile britainiarra Turfanetik igaro zen Beijingerako bidean eta honela deskribatu zuen: "Harresiz inguraturiko bi hirik osatzen dute. Bata txinatarra da eta 5.000 biztanle inguru ditu, bestea milia bateko distantziara dago eta turkiarra da, 12.000 edo 15.000 biztanle dituena." Harresiek 10 metrotako altuera eta 6-9 metrotako lodiera zuten. Zanga batek eta harresi txikiago batek inguratzen zuen harresi nagusia. Ateetan dorreak zeuden eta beste hainbat dorre txiki ere bai harresien gainetan. Hirien inguruan garia, kotoia, meloiak, mahatsa eta mitxoletak landatzen ziren. Grigory Grum-Grshimailo esploratzaile errusiarrak Turfaneko mahaspasak goraipatu zituen.

## Banaketa administratiboa 
* Gaochang barrutia (uigurreraz: قاراھوجا رايونى; txineraz: 高昌区)
* Shanshan konderria (uigurreraz: پىچان ناھىيىسى; txineraz: 鄯善县)
* Toksun konderria (uigurreraz: توقسۇن ناھىيىسى; txineraz: 托克逊县)

## Geografia eta klima 
### Kokapena 
Xinjiang probintziako hiriburua den Ürümqitik 150 kilometro hego-ekialdera kokaturik dago Turfan, izen bereko sakonunean, itsasoaren mailarekiko 30 metrotara baino ez. Sakonune hau Turfanen izan zen sumendi baten kraterra da. Esaten dutenez 1120 urtean egin zuen eztanda. Turfango sakonuneko punturik baxuenean Ayding aintzira dago, 154 metro itsasoaren mailaren azpitik. Munduan lurrazalean dagoen bigarren lekurik baxuena da. Muturreko klimaren ondorioz gaur egun aintzira erabat lehorturik dago eta lurzorua oso gazia da.

Hiritik mendebaldera Mendi gartsuak izeneko mendilerroa kokatzen da, garai batean Gaochang hiria egon zenaren inguruan. Hareharri gorrizko muino higatuek osatzen dute.

### Klima 
Klima oso gogorra da, basamortu kontinentaleko muturreko klima hain zuzen ere. **Suaren lurraldea** ezizena eman zaio eta Txinako hiri beroena dela esaten da.

## Demografia 
2015eko erroldaren araberako datuak dira.

## Ekonomia 
Nekazaritzan oinarrituriko ekonomia du. Barazkiak eta kotoia ekoizten ditu baina denen artean nagusi mahastiak dira. Txinako mahaspasa ekoizle handiena da Turfan. Urteko Mahatsaren jaialdia ospatzen da eta gobernuak egun horretan uigurren ezkontza masiboak bultzatzen ditu.

## Garraioa 
Lanzhou eta Xinjiang arteko abiadura handiko trenak geltokia dauka bertan. Turpan Jiaohe aireportua ere alboan du.

## Ondasun nabarmenak 
* Emin minaretea
* Jiaohe eta Gaochang hirien hondarrak.
* Astana hilerria
* Bezeklik leizeak
* Turfango sakonunea
* Ayding aintzira
* Mendi gartsuak

## Iruditegia 

Irudi:Emin Minaret (40010270790).jpg|Emin minaretea.
Irudi:Turpan-jiaohe-ruinas-d25.jpg|Jiaohe hiriaren hondarrak.
Irudi:Turpan-gaochang-d10.jpg|Gaochang hiriaren hondarrak.
Irudi:Astana Graves Turpan Xinjiang China 新疆 吐魯番 阿斯塔那古墓 - panoramio (4).jpg|Astana hilerria.
Irudi:Turpan-bezeklik-cuevas-d01.jpg|Bezeklik leizeak.
Irudi:Turufan main street - panoramio.jpg|mahastiak.
Irudi:Tourists visited the karez museum and a grape farmer's land July 2018 09.jpg|Karez museoa.
Irudi:Turpan-flaming-mountains-camellos-d01.jpg|Turfango sakonunea.
Irudi:Aydingkol1.jpg|Ayding aintzira egon zen tokiaren oroitarria.

## Erreferentziak 
## Kanpo estekak